Godsdiens | teo @ UP
Archive for the 'Godsdiens' category
Ek moes eens op 'n tyd vir my tante 'n 2l melk by Checkers gaan optel wat sy per ongeluk daar vergeet het toe sy inkopies gedoen het. Ons het in dieselfde straat gewoon, 'n mielieland aan die een kant van die straat, en 'n winkel aan die ander. Melk was goedkoop in daardie dae, petrol ook. By die winkel het melk seker so R14 gekos. By die Checkers – omtrent R12. Die Checkers is so 5km van ons huis af, en die Groen Monster ('n 1979 Nissan Laurel) waarmee ek rondgery het, het so 6km per liter gekry. (Ongeag of daar nou 'n karavaan, 'n waentjie, of 'n karavaan met 'n waentjie ageraan gehaak was. Ten minste was die ou kar konsekwent.) Dus: dit sou my net minder as R8 kos, asook so 15-20 minute, om die melk te gaan oplaai. My tante het vooraf die bestuurder van Checkers gebel om te sorg dat die melk eenkant gehou word – seker so 50c vir die oproep gewees, dalk R1. Doen maar self die wiskunde.
Dit is hoe baie mense ook oor sending dink. 'n Vliegkaartjie Afrika toe vanaf die VSA kos seker so R12000 op 'n goeie dag. Verblyf daar: glad nie 'n te slegte prys nie. Kos: ook baie goedkoop.